2014 की 'मोदी लहर' VS 2019 : पहले राउंड की वोटिंग में हर सीट का मतदान प्रतिशत  
देश के 20 राज्यों में पहले चरण की वोटिंग
91 सीटों पर मतदान
कई जगहों पर ज्यादा अंतर नहीं
17वीं लोकसभा के लिए प्रथम चरण का मतदान कुछ छिटपुट घटनाओं को छोड़कर शांतिपूर्वक संपन्न हो गया. अब सबकी नजर वोटिंग प्रतिशत (Voting Percentage) पर है. वहीं निर्वाचन आयोग ने कहा कि उसे इलेक्ट्रॉनिक वोटिंग मशीनों ईवीएम के क्षतिग्रस्त होने के 15 मामले प्राप्त हुए. निर्वाचन उपायुक्त संदीप जैन ने कहा कि 18 राज्यों और दो केंद्रशासित प्रदेशों में फैली 91 लोकसभा सीटों के लिए हुए मतदान के दौरान 15 घटनाओं की जानकारी मिली है, जिसमें छह घटनाएं अकेले आंध्र प्रदेश से हैं. जन सेना के उम्मीदवार मधुसूदन गुप्ता को अनंतपुर जिले के गूटी में एक ईवीएम मशीन तोड़ने के लिए गिरफ्तार किया गया. जैन ने कहा कि ईवीएम क्षतिग्रस्त करने की पांच अन्य घटनाएं अरुणाचल प्रदेश से, दो मणिपुर, और एक-एक बिहार और पश्चिम बंगाल में घटी हैं. उन्होंने कहा, "हमें शिकायतें मिली हैं और ईवीएम क्षतिग्रस्त करने में शामिल लोगों के खिलाफ उचित कानूनी कार्रवाई की जाएगी." लेकिन इस बार जिन राज्यों में पहले चरण में वोटिंग हुई वहां साल 2014 के लोकसभा चुनाव में क्या-क्या वोटिंग प्रतिशत (Voting Percentage) रहा है यह भी जानना अहम है क्योंकि पिछले चुनाव में यूपीए सरकार के खिलाफ सत्ता विरोधी लहर और मोदी लहर में बंपर वोटिंग हुई थी.